**Notă informativă**

cu privire la Programul național de prevenire și control al infecției HIV/SIDA
și infecțiilor cu transmitere sexuală pentru anii 2021-2025

|  |
| --- |
| 1. **Denumirea autorului proiectului:**
 |
| Ministerul Sănătății, Muncii și Protecției Sociale, Instituția medico-sanitară publică Spitalul Dermatologie și Maladii Comunicabile |
| 1. **Condițiile ce au impus elaborarea proiectului Hotărîrii Guvernului:**
 |
| Proiectul de Hotărîre a Guvernului cu privire la Programul național de prevenire și control al infecției HIV/SIDA și infecțiilor cu transmitere sexuală pentru anii 2021-2025 este elaborată în conformitate cu prevederile Legii ocrotirii sănătății nr. 411-XIII din 28.03.1995, Legea nr. 10-XVI din 03.02.2009 privind supravegherea de stat a sănătăţii publice, precum și a altor documente naționale și internaționale în domeniu, în special legate cu dreptul la cel mai înalt standard de sănătate: art. 2 și 12 ale Pactului internațional cu privire la drepturile economice, sociale şi culturale, și Comentariul General nr. 14 (2000) privind dreptul la cel mai înalt standard de sănătate, adoptat de Comitetul ONU pentru drepturile economice, sociale și culturale. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Programul național de prevenire și control al infecției HIV/SIDAși infecțiilor cu transmitere sexuală pentru anii 2021-2025, nu transpune actele Uniunii Europene. |
| 1. **Principalele prevederi şi elemente noi ale Hotărîrii Guvernului:**
 |
| Programul național s-a bazat pe următoarele principii aplicate în programele de sănătate publică la nivel internațional și național: în baza experienței programului național anterior de prevenire și controlul HIV/SIDA și ITS pentru 2016-2020, care confirmă relevanța HIV și ITS; integrarea obligatorie a problemelor HIV în procesul global de planificare a dezvoltării naționale, pentru a sublinia această problemă ca responsabilitate națională, precum și a faptului că combaterea HIV este transversală; dezvoltarea unui răspuns național în caz de infectare cu HIV pe baza unor dovezi care confirmă faptul că, în Republica Moldova, epidemia de HIV este concentrată în grupurile de risc; asigurarea accesului universal la servicii de prevenire, tratament și îngrijire indiferent de disponibilitatea asigurării medicale, documentelor de identificare și cetățenie sau orice alte criterii; promovarea unor măsuri eficiente din punct de vedere epidemiologic și economic, oferind un impact semnificativ la costuri minime; participarea multisectorială și interdisciplinară la nivel național și local pentru a oferi un răspuns coordonat și relevant la epidemia de HIV și ITS; preconizarea și integrarea elementelor de sustenabilitate a programului, prin mai multe perspective: abordarea barierelor financiare, procedurale, legale, economice; asigurarea continuității și a investițiilor guvernamentale mai mari comparativ cu programul anterior, reflectate în bugetul Programului; este integrat în documentul Programului național și devine obligatoriu pentru implementare, monitorizare și evaluare, raportare. |
| 1. **Fundamentarea economico-financiară:**
 |
| Finanțarea Programului național de prevenire și control al infecției HIV/SIDA și infecțiilor cu transmitere sexuală pentru anii 2021-2025 se va efectua din contul și în limitele mijloacelor bugetului public național, precum și din alte surse, conform legislației. |
| **6.Modul de încorporare:** |
| Politica de stat privind infecția HIV se bazează pe o abordare multisectorială și este reglementată de legislația Republicii Moldova, Programul național de prevenire și control al infecției HIV/SIDA și ITS pentru 2016-2020, Programul național de reformă a sistemului de sănătate 2030 și acte juridice de reglementare departamentale. |
| **7.** **Avizarea şi consultarea publică a proiectului:** |
| Nota informativă, proiectul Hotărîrii Guvernului cu privire la Programul Național de prevenire și control al infecției HIV/SIDA și ITS pentru anii 2021-2025 vor fi plasate pe pagina web a Ministerului Sănătății, Muncii și Protecției Sociale și pe [www.particip.gov.md](http://www.particip.gov.md) pentru consultări publice. Proiectul Hotărîrii de Guvern urmează a fi examinat și avizat de către Ministerul Justiției, Ministerul Economiei și Infrastructurii, pentru a asigura consultarea actului normativ. |
| **8.** **Constatările expertizei anticorupție:** |
| Nota informativă, şi proiectul Hotărîrii Guvernului cu privire la Programul Național de prevenire și control al infecției HIV/SIDA și ITS pentru anii 2021-2025 urmează a fi supuse expertizei anticorupție de către Centrul Național Anticorupție. |
| **9.** **Constatările expertizei de compatibilitate:** |
| Proiectul Hotărîrii Guvernului cu privire Programul Național de prevenire și control al infecției HIV/SIDA și ITS pentru anii 2021-2025, nu necesită avizat de către Centrul de Armonizare a Legislației. |
| **10.** **Constatările expertizei juridice:** |
| Proiectul urmează a fi supus expertizei juridice efectuate de către Ministerul Justiţiei  |
| **11.** **Constatările altor expertize:** |
| Proiectul este plasat la transparență decizională. |

**Ministru Viorica DUMBRĂVEANU**